

**PROGRAMA NG SECURE CHOICE SAVINGS SA ILLINOIS**

*Paggawa ng Kasiguruhan sa Pagreretiro para sa mga Manggagawa sa Illinois*



### Nais kong maka-ipon para sa aking pagreretiro! Maaari ba akong sumali sa Secure Choice?

**Una, nag-aalok ba ang iyong employer ng isang opsyon ng pag-iipon para sa pagreretiro?**



Oo - kaya hinihikayat namin kayo na mag-ipon para sa pagreretiro gamit ang opsyon na ito.

Hindi - kaya ang Secure Choice ay maaaring tama para sa iyo!

**Nagtatrabaho ka ba sa isang kompanya sa Illinois na may 25 o higit pa na full-time o part-time na mangggagawa sa buong taon at mahigit dalawang taon na sa negosyo?**

**Oo -** kaya umpisahan na natin ang detalye ng programa!

Hindi - maaaring makapag-ipon ka para sa pagreretiro na hindi dumadaan sa iyong employer.

***Ano ang iba pang detalye ! Paano ang Secure Choice?***

**AWTOMATIKONG**

**PAGPAPATALA**

Awtomatikong ipatatala ka sa programa, kaya't magiging mas madaling sumali.

.

**ANG ACCOUNT MO AY SUSUNOD SA 'YO**

Kapag nagpalit ka ng trabaho, madadala mo pa rin ang account mo, at maipagpapatuloy mo ang pagpapalago ng ipon sa bago mong trabaho.

.



**IPON SA BUONG PANAHON**

5% ng iyong paycheck ay ilalagay sa Roth IRA. Maaari mong dagdagan o bawasan ang halaga ng iyong kontribusyon anumang oras.**IPUPUHUNAN PARA SA IYONG PAGRERETIRO**

Ang iyong ipon ay ipupuhunan ng isang pribadong kompanyang namumuhunan

#### PAG-ALIS

Kapag pinili mong huwag magtabi ng bahagi



ng iyong sweldo, maaari ka nang umalis

sa programa.

# 

***Secure Choice ng Illinois***

## Kadalasang mga Katanungan (Frequently Asked Questions-FAQ)

******

#### Ano ang Programang Illinois Secure Choice Savings?

Ang programang Secure Choice ay isang paraan upang tulungan ang **mga manggagawa sa Illinois na mag-ipon ng kanilang pera para sa kanilang pagreretiro**. Ang pagtatala ay sisimulan para sa mga kwalipikadong negosyo sa 2018, at lahat ng karapat-dapat na indibidwal ay dapat naipatala na hanggang sa katapusan ng 2020**.**

#### Karapat-dapat ba akong sumali sa Secure Choice?

Ang mga manggagawa ng mga employer na nagpapatakbo ng negosyo **nang hindi bababa sa dalawang taon, gumagamit ng 25 o higit pang mga full-time o part-time na manggagawa sa isang taon, at hindi ka pa inaalok ng isang programa sa pagreretiro** ay karapat-dapat para sa Secure Choice.

#### Paano gumagana ang Secure Choice?

Ang mga indibidwal ay **awtomatikong itinatala** sa programa, ngunit maaaring **piliing umalis**. Ang mga indibidwal na pipiliing manatiling nakatala sa Secure Choice ay ilalaan ang isang bahagi ng kanilang paycheck sa **isang Roth IRA** sa pamamagitan ng **awtomatikong pagbabawas**

#### Ano ang Roth IRA?

Ang **Roth Individual Retirement Account (Roth IRA)** ay isang **account na ginagamit para sa mga ipon sa pagreretiro.** Kung ang indibidwal ay namuhunan ng pera sa isang Roth IRA, ang perang iyon ay nasa pag-aari lamang ng indibidwal.

**Paano kung ang employer ay hindi karapat-dapat sa Secure Choice, pero nais ko pa ring maglaan ng pera para sa retirement?**

**Ang mga indibidwal ay maaaring magbukas ng mga Roth IRA account na pansarili**. Bisitahin ang isang pinagkakatiwalaang institusyong pampinansyal, tulad ng isang bangko, upang makapagbukas ng isang Roth IRA

#### Magkano ang maaari kong kontribusyon bawa't taon?

Ang mga indibidwal na **may edad na mas mababa sa 50 taong gulang** ay maaaring magbigay ng hanggang **$5,500 bawat taon**. Ang mga indibidwal na **higit sa 50 taong gulang** ay maaaring magbigay ng hanggang **$6,500 bawat taon.**

#### Ano ang mangyayari kung umalis ako ng trabaho ko?

Ang Secure Choice savings account ay **portable**, na nangangahulugan na **ang isang indibidwal na umalis sa trabaho ay maaaring ibigay lang ang numero ng kanyang account sa bagong employer upang ipagpatuloy ang pag-iipon**. Ang mga indibidwal na may dalawang trabaho ay maaaring gamitin ang parehong account para sa pagbabawas sa payroll sa bawat trabaho



## Timeline ng Secure Choice Illinois

#### Hulyo 2019:

Pangalawa sa tatlong panahon ng pagpapatala.

#### Mayo 15, 2018:

Magsisimula ang pilot program ng employer.

#### Nobyembre 2018:

Una sa tatlong panahon ng pagpapatala.

#### Hunyo 1, 2015:

Naging batas ang Secure Choice sa Illinois.



#### Marso 2020:

Lahat ng karapat-dapat na mga manggagawa ay ipatatala sa Secure Choice.